На основу члана 27. став 10. Закона о јавној својини („Службени гласник РС“, бр. 72/2011, 88/2013, 105/2014, 104/2016, 108/2016, 113/2017, 95/2010 и 153/2020), члана 2., 17. и 18. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (,,Службени гласник РС”, бр. 18/2016) и члана 40. став 1. тачка 35. Статута општине Сврљиг (“Службени лист града Ниша”, број 21/2019), Скупштина општине Сврљиг, на седници одржаној дана 28.06.2022. године, расписује

**ОГЛАС**

**ЗА ПРИБАВЉАЊЕ НЕПОКРЕТНОСТИ У ЈАВНУ СВОЈИНУ ОПШТИНЕ СВРЉИГ,**

**ПРИКУПЉАЊЕМ ПИСМЕНИХ ПОНУДА, НА ТЕРИТОРИЈИ ОПШТИНЕ СВРЉИГ**

**ПОСЕБНЕ ОДРЕДБЕ**

**1.**

Прибавља се непокретност – непокретности – земљишта у јавну својину Општине Сврљиг, на територији општине Сврљиг у селу Лалинац, за потребе проширења сеоског гробља.

Предмет прибављања је:

1) непокретност, земљиште укупне површине од 200 до 2000 m², на којој су решени имовинско-правни односи, односно која је у приватној својини понудиоца и која се налази у селу Лалинцу и које се граничи са катастарском парцелом 8615 (сеоско гробље), на територији општине Сврљиг.

**2.**

**Критеријум за избор најповољнијег понуђача је најнижа понуђена цена**.

Непокретност се прибавља по тржишној купопродајној цени у висини процењене тржишне вредности непокретности од стране надлежног пореског органа или другог надлежног органа, односно понуђена цена не може бити већа од процењене тржишне вредности непокретности утврђене од стране утврђене актом надлежног органа.

**3.**

Право учешћа у поступку прибављања непокретности у јавну својину општине Сврљиг имају:

**физичка и правна лица која су власници непокретности ближе описаних у тачки 1. огласа.**

Писмена понуда физичког лица треба да садржи: име и презиме, адресу, број личне карте, матични број, број телефона и мора бити потписана, а ако је то лице приватни предузетник уз понуду се прилаже извод из регистра надлежног органа и потврда о пореском идентификационом броју.

У случају да подносиоца понуде заступа пуномоћник, пуномоћје за заступање мора бити специјално и судски оверено.

Писмена понуда правног лица треба да садржи: назив, седиште, број телефона и мора бити потписана од стране овлашћеног лица. Уз понуду правног лица прилаже се извод из регистра привредних субјеката надлежног органа и потврда о пореском идентификационом броју.

**Писмена понуда треба да садржи број листа непокретности, број катастарске парцеле, површину, цену по m² (која се накнадно не може мењати) изражену у динаримa и укупну цену .**

У случајевима када земљиште нуде Агенције за промет непокретностима, уз пријаву су дужни приложити судски оверено пуномоћје власника земљишта.

**4.**

Испуњеност услова за подношење писмених понуда понуђач доказује оригиналним документима, односно овереним фотокопијама.

Понуђач је дужан да уз понуду достави:

1) доказ о праву својине на парцелама које су предмет прибављања у јавну својину и које су уписане у катастар непокретности- **Извод из Листа непокретности** који издаје РГЗ Служба за катастар непокретности у Сврљигу.

2) **писану изјаву власника оверену од надлежног органа** да на непокретностима које су предмет прибављања не постоје права трећих лица, да није оптерећена теретима, да није под спором, нити под забраном располагања, да није предмет теретног или безтеретног правног посла, нити уговора о доживотном издржавању и да не постоје друге сметње за пренос права својине, као и изјаву да, уколико се утврди да на непокретности која се нуди постоји било какав терет, продавац се обавезује да га отклони о свом трошку односно да купцу пружи заштиту од евикције и сноси сву одговорност за евентуалне правне недостатке.

3) **доказ да су измирени сви трошкови** **коришћења непокретности** која се нуди (порез на имовину).

**5.**

Писмена понуда на оглас са траженом документацијом се предаје непосредно на писарници Општинске управе Сврљиг или путем поште на адреси **Општина Сврљиг, ул. Радетова број 31, у затвореној коверти на чијој предњој страни пише „за Комисију за спровођење поступка прибављања непoкретности у јавну својину општине Сврљиг, прикупљањем писмених понуда“**, са назнаком **„ ПОНУДА-НЕ ОТВАРАТИ“.**

На задњој страни уписати:

**име, презиме и адресу, односно назив и седиште подносиоца понуде и контакт телефон.**

Понуде се подносе на обрасцима који се могу преузети на званичној интернет страници општине Сврљиг или у општинској управи општине Сврљиг, канцеларија број 10.

Заједно са писменом понудом на оглас доставља се наведена документација.

**ОПШТЕ ОДРЕДБЕ**

**6.**

**Рок за достављање пријава за јавно надметање је 10 дана од дана објављивања огласа на званичној интернет страници Општине Сврљиг и то до 12:00 часова.**

**Уколико крајњи рок падне у нерадни дан, крајњи рок за достављање пријава се помера на први наредни радни дан и то до 12:00 часова.**

Пријаве које стигну после наведеног рока сматраће се неблаговременим.

Отварање понуда ће се обавити два дана по истеку рока за подношење пријава и то у 12:00 часова, а ако је други дан по истеку рока за подношење пријава нерадни дан, првог наредног радног дана у 12:00 часова у просторијама мале сале општине Сврљиг, ул. Радетова број 31.

Отварање понуда спровешће Комисија за спровођење поступка прибављања непoкретности у јавну својину општине Сврљиг, прикупљањем писмених понуда.

Услови за спровођење поступка, односно разматрања писмених понуда су испуњени уколико пристигне најмање једна благовремена и потпуна понуда.

Уколико подносилац благовремене понуде не приступи јавном отварању писмених понуда, сматраће се да је одустао од понуде.

Подносиоци неблаговремене, односно непотпуне понуде не могу да учествују у поступку јавног надметања прикупљањем писмених понуда.

**Неблаговремене, односно непотпуне понуде ће се одбацити.**

**7.**

Учесник који понуди најнижу цену, која се накнадно не може мењати, дужан је да у року од 30 дана од дана пријема коначног решења о избору најповољнијег понуђача са Општином Сврљиг закључи Уговор о прибављању непокретности у јавну својину општине Сврљиг, којим ће се регулисати и ближе уредити односи између уговорних страна.

**8.**

Оглас објавити у дневном листу„Народне новине“, на званичној интернет страници Општине Сврљиг и на огласној табли Општине Сврљиг.

Сва ближа обавештења и информације у вези огласа могу се добити у Општинској управи општине Сврљиг на телефон 018/821-018 локал 106, контакт особа Мариола Гагић.

**I Број: 463-11/2022**

**У Сврљигу, 28.06.2022. године**

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић, с.р.**